<classify> Leo ndiyo siku ya Watanzania kulipa kisasi kwa Wakenya katika soka hasa baada ya kumbukumbu mbaya ya kichapo walichokipata katika michuano ya AFCON. Safari hii ni katika kuwania kufuzu michuano ya CHAN inayohusisha wachezaji wa ndani, ambapo Taifa Stars itawakaribisha Harambee Stars leo jioni katika Uwanja wa Taifa Jijini Dar es Salaam. Tunaitakia mchezo mwema timu yetu ya Taifa Taifa Stars katika mchezo wa leo wa kufuzu fainali za CHAN ambao wanacheza na timu ya Taifa ya Kenya Harambee Stars. Msimbazi tumeandaa zawadi ya Tsh. 10 Milioni kwa ajili yenu. TunakanyagaMpakaCHAN NguvuMoja pic.twitter.comBGuX664Bwq Simba Sports Club SimbaSCTanzania July 28, 2019 Kuelekea mchezo huo, klabu ya soka ya Simba imeahidi kutoa kiasi cha Shillingi milioni 10 kwa wachezaji na benchi la ufundi endapo wataibuka na ushindi katika mchezo huo. Baada ya mchezo huo, Stars itasafiri hadi Nairobi kucheza mchezo wa marudiano na timu itakayoshinda hapo itakuwa na uwezekano mkubwa wa kuvaana na Sudan.  <topic>: MICHEZO 